Linache d'Arenós

Lo linache de los Arenós yera un linache valenciano-churro descendients de lo linache de los Tarazona y de lo celebre gobernador Almuade de Valencia Zeit Abu Zeit.

 Escudo d'armas 
Lo escudo d'armas d'Eximén Pérez de Tarazona yera en campo d'oro, una zapata de sable. Lo suyo fillo Blasco Eximénez d'Arenós cambió las suyas armas, en campo de plata, tres faixas azuls onduladas.

 Lista de los Arenós 
Branca principal de los Arenós:
 Eximén Pérez de Tarazona, (?, 1266) dimpués dito Eximén I Pérez d'Arenós.
 Blasco Eximénez d'Arenós "lo Mayor"  (?-1273/4) (fillo de l'anterior), casau en 1242 con Alda Fernández Aba-Omahet, filla d'Zeit Abu Zeit.
 Gonçalbo Eximénez d'Arenós, (?, ~1324) (fillo de l'anterior), casau con Urraca Jordán de la Penya.
 Ferran Eiximenis d'Arenós, (chermano de l'anterior) en 1303 s'unió a la Companyia Catalana d'Orient organizada por Rocher de Flor.
 Pero Jordán d'Arenós, (?, 1325) (fillo de l'anterior), casau con Marquesa López de Rada.
 Gonçalbo Díez d'Arenós, (?, 1347/51) (fillo de l'anterior), casau con Johana Cornel.
 Violant d'Arenós y Cornel, (filla de l'anterior), casada en 1355 con Alfonso d'Aragón y Foix, duque de Gandía.

 Se veiga tamién
 Tarazona (linache).

 Bibliografía 
  Jerónimo Zurita: Anales de la Corona de Aragón (Ed. 1562-1580).
  El nobiliario original, Linajes de Aragón.
  Cuarta crónica de los propietarios de Cheste.
 Enciclopèdia Catalana: Arenós
   i  Arxiu Jaume I.

Arenós